CELEX: 22020D0302
Language: bg
Date: 2019-12-13 00:00:00
Title: Решение на Съвместния комитет на ЕИП № 284/2019 от 13 декември 2019 година за изменение на приложение I (Ветеринарни и фитосанитарни въпроси) и приложение II (Технически правила, стандарти, изпитвания и сертифициране) към Споразумението за ЕИП [2020/302]

5.3.2020   
               
               
                  BG
               
               
                  Официален вестник на Европейския съюз
               
               
                  L 68/17
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 284/2019
         от 13 декември 2019 година
         за изменение на приложение I (Ветеринарни и фитосанитарни въпроси) и приложение II (Технически правила, стандарти, изпитвания и сертифициране) към Споразумението за ЕИП [2020/302]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент за изпълнение (ЕС) 2019/1139 на Комисията от 3 юли 2019 г. за изменение на Регламент (ЕО) № 2074/2005 по отношение на официалния контрол върху продукти от животински произход във връзка с изискванията относно информацията за хранителната верига и относно продуктите от риболов и във връзка с позоваването на признатите методи на изпитване за откриване на морски биотоксини и на методите на изпитване за сурово мляко и краве мляко, преминало топлинна обработка, (1) следва да бъде включен в Споразумението за ЕИП.
                  
               
                     (2)
                  
                  
                     Настоящото решение се отнася до законодателство, което съдържа разпоредби относно здравето на растенията. Законодателството относно здравето на растенията не попада в обхвата на Споразумението за ЕИП, поради което разпоредбите относно здравето на растенията не се прилагат за държавите от ЕАСТ.
                  
               
                     (3)
                  
                  
                     Настоящото решение се отнася до законодателство, което съдържа разпоредби относно живи животни, различни от риби и аквакултурни животни. Разпоредбите относно живите животни, различни от риби и аквакултурни животни, не се прилагат по отношение на Исландия, както е посочено в параграф 2 от уводната част на глава I от приложение I към Споразумението за ЕИП.
                  
               
                     (4)
                  
                  
                     Настоящото решение се отнася до законодателство относно ветеринарните въпроси, фуражите и хранителните продукти. Законодателството в областта на ветеринарните въпроси, фуражите и хранителните продукти не се прилага по отношение на Лихтенщайн, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I и в уводната част към глава XII от приложение II към Споразумението за ЕИП. Ето защо настоящото решение не се прилага по отношение на Лихтенщайн.
                  
               
                     (5)
                  
                  
                     Поради това приложения I и II към Споразумението за ЕИП следва да бъдат съответно изменени,
                  
               ПРИЕ НАСТОЯЩОТО РЕШЕНИЕ:
         
            Член 1
            В точка 134 (Регламент (ЕО) № 2074/2005 на Комисията) от част 1.1 на глава I, в точка 53 (Регламент (ЕО) № 2074/2005 на Комисията) от част 6.2 на глава I и в точка 31к (Регламент (ЕО) № 2074/2005 на Комисията) от глава II от приложение I към Споразумението за ЕИП се добавя следното тире:
            
                        „—
                     
                     
                        
                           32019 R 1139: Регламент за изпълнение (ЕС) 2019/1139 на Комисията от 3 юли 2019 г. (ОВ L 180, 4.7.2019 г., стр. 12)“.
                     
                  
         
            Член 2
            В точка 54щщщк (Регламент (ЕО) № 2074/2005 на Комисията) от глава ХII на приложение II към Споразумението за ЕИП се добавя следното тире:
            
                        „—
                     
                     
                        
                           32019 R 1139: Регламент за изпълнение (ЕС) 2019/1139 на Комисията от 3 юли 2019 г. (ОВ L 180, 4.7.2019 г., стр. 12)“.
                     
                  
         
            Член 3
            Текстът на Регламент за изпълнение (ЕС) 2019/1139 на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
         
         
            Член 4
            Настоящото решение влиза в сила на 14 декември 2019 г., при условие че са внесени всички нотификации, предвидени в член 103, параграф 1 от Споразумението за ЕИП (*1), или на датата, на която влиза в сила Решение на Съвместния комитет на ЕИП № 210/2019 от 27 септември 2019 г. (2), в зависимост от това коя от двете дати е по-късната.
         
         
            Член 5
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
            
         
         
            Съставено в Брюксел на 13 декември 2019 година.
            
               
                  За Съвместния комитет на ЕИП
               
               
                  Председател
               
               Gunnar PÁLSSON
            
         
         
            (1)  ОВ L 180, 4.7.2019 г., стр. 12.
         
            (*1)  Без отбелязани конституционни изисквания.
         
            (2)  Все още непубликувано в Официален вестник.